Krementxuk

Krementxuk (, translit. Kremenchuk) Ukrainako erdialdeko hiri eta ibai-portu bat da. Dnieper ibaiaren ertzean dago, eta Poltava oblasteko hiri handienetan bigarrena da. 2005ean, 231.202 biztanle zituen.Kremenchuk World-gazetteer.com

Eskualdean burdin hobi garrantzitsuak daude. Krementxuk Ukrainako industria hiri nagusietako bat da. Arlo garrantzitsuenak burdingintza, mekanika (KrAZ ibilgailu fabrika) eta janari-industria dira. Ukrtatnaft enpresak petrolio-findegi bat dauka.

 Historia 
1571. urtean eraiki zuten bertako gotorlekua. Kurukoveko hitzarmenaren ondorioz (1625), kosakoek gotorlekuaren kontrola hartu zuten. Dnieperren tarte nabigagarrian zegoenez, XVII. mendean merkataritzarako berebiziko garrantzia hartu zuen. XVIII. mendean Errusiar Inperioaren eragina gero eta handiagoa izan zen, eta 1765ean Errusia Berria guberniara anexionatu zuen. Urte horretan hiri estatusa jaso zuen. 1765 eta 1783 artean Errusia Berriko hiriburua izan zen.Kremenchug city, Ukraine Ukrainetrek.com

Bigarren Mundu Gerran, Alemaniako armadak 1941eko irailaren 8tik 1943ko irailaren 29ra okupatu zuen Krementxuk. Hiria ia erabat suntsiturik gelditu zen.

2022ko ekainaren 27an, Ukrainako gerran, Errusiak misil batez eraso egin zion bertako saltoki handi bati, eta gutxienez 18 hildako eta 59 zauritu eragin.

 Erreferentziak 

 Kanpo estekak 

Kategoria:Ukrainako hiriak
Kategoria:Poltavako oblasta